EN AV TRE: Ann Beate Solstad Eide er en av tre aktører som deltar på konserten i Nikolaikirken 30. oktober.
Publisert: 29. oktober 2015, kl. 09:12
Sist oppdatert: 29. oktober 2015, kl. 12:06
GRAN: I anledning allehelgensdag inviterer Jølstad begravelsesbyrå til konsert i Nikolaikirken.
Ifølge tradisjonen er Allehelgens dagen for å minnes de døde og stille seg undrende overfor livets mysterier.
Jølstad begravelsesbyrå har i år et samarbeid med lokale solister som kan formidle noe om dette. Konserten er i Nikolaikirken fredag 30. oktober.
Ann Beate Solstad Eide (sang og piano), Kristin Bjerkerud (sang) og Inger Greftegreff Frydenlund (fløyte) deltar.
Konserten vil bestå både av klassiske verker, norske viser og tradisjonelle sanger – mye brukt i begravelser. Det blir en lun, vakker og melankolsk konsert.